O río Guadalaviar recibe l'augua d'o río de la Fuent del Berro enfrent d'a zona clamata por ixo Entrambasaguas (Entramasaguas en bell texto medieval). Dende Entramambasaguas dica Exea d'Albarrazín bi ha atro sector d'esgarrapamiento d'o río en rocas calsinosas, encara que quan dixa Albarrazín a val s'ixampla por haber-ie un sector con archilas y chesos d'o Keuper, pa tornar a estretir-se quan entra de nuevo en formacions calsinosas que trobaremos dica plegar ta Exea.